Aarne Pehkonen

Aarne Iisakki Pehkonen (s. 15. helmikuuta 1943 Liminka) on suomalainen maataloudentutkija. Hän on ollut Helsingin yliopiston maatalousteknologian professori vuodesta 1987. Hänen tutkimuskohteitaan ovat olleet maataloustöiden rationalisointi ja energian käyttö. Sitä ennen hän oli 1974–1982 maatalouden työtieteen opettaja, 1980–1982 maatalousteknologian dosentti ja 1982–1987 maatalousteknologian apulaisprofessori.

Pehkonen valmistui ylioppilaaksi Oulun lyseosta vuonna 1962 ja agronomiksi Helsingin yliopistosta vuonna 1969 pääaineenaan maanviljelystalous. Hän väitteli maatalous- ja metsätieteen tohtoriksi maatalousteknologian alalta vuonna 1978.

Lähteet 

Suomalaiset maataloustieteilijät
Suomalaiset professorit
Helsingin yliopiston professorit
Vuonna 1943 syntyneet
Elävät henkilöt